31.12.2007 Den Europæiske Unions Tidende L 349/7 RÅDETS FORORDNING (EF) Nr. 1527/2007 af 17. december 2007 om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri-, landbrugs- og fiskeriprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (1) — Det er i Fællesskabets interesse helt eller delvis at suspen- dere den fælles toldtarifs autonome toldsatser for 66 nye produkter, som ikke er anført i bilaget til Rådets forord- ning (EF) nr. 1255/96 (). (2) — Fem produkter, der for tiden er anført i bilaget til forord- ning (EF) nr. 1255/96, bør fjernes af listen, da det ikke læn- gere er i Fællesskabets interesse at opretholde suspensionen af autonome toldsatser for de pågældende produkter. (3) — For nogle produkter bør varebeskrivelsen ændres for at tage hensyn til den tekniske produktudvikling og de øko- nomiske tendenser på markedet. Produkterne bør anses for at være taget ud af listen og bør derfor igen opføres som nye produkter. (4) — Som følge af det store antal ændringer, der træder i kraft den 1. januar 2008, bør bilaget til forordning (EF) nr. 1255/96 for forståelsens skyld erstattes med en helt ny udgave, der anvendes fra samme dato, og hvor nye og ændrede data er markeret med en asterisk. (5) — Erfaringerne viser, at der bør fastsættes en udløbsdato for suspensionerne i bilaget til forordningen for at sikre, at der tages hensyn til den teknologiske og økonomiske udvik- ling. Det bør ikke udelukke, at visse foranstaltninger brin- ges til ophør før tiden eller videreføres efter denne periode, (1) EFT L 158 af 29.6.1996, s. 1. Senest ændret ved forordning (EF) nr. 729/2007 (EUT L 166 af 28.6.2007, s. 4). hvis der fremføres en økonomisk begrundelse herfor i overensstemmelse med principperne i Kommissionens meddelelse vedrørende autonome toldsuspensioner og toldkontingenter ). (6) — Forordning (EF) nr. 1255/96 bør derfor ændres. (7) — Under hensyn til nærværende forordnings økonomiske betydning bør der henvises til sagens hastende karakter som anført i punkt I, nr. 3, i protokollen om de nationale parlamenters rolle i Den Europæiske Union, knyttet som bilag til traktaten om Den Europæiske Union og til trakta- terne om oprettelse af Det Europæiske Fællesskab. (8) — Da dei denne forordning fastsatte gyldighedsperioder skal have virkning fra den 1. januar 2008, bør forordningen anvendes fra samme dato og straks træde i kraft — UDSTEDT FØLGENDE FORORDNING: Artikel 1 Bilaget til forordning (EF) nr. 1255/96 erstattes af bilaget til denne forordning. Artikel 2 De midlertidige suspensioner af den fælles toldtarifs autonome toldsatser for de i bilaget anførte produkter gælder fra den 1. januar 2008. De udløber på de i bilaget anførte datoer. Artikel 3 Suspensionerne af den fælles toldtarifs autonome toldsatser for produkterne med Taric-kode 2903 39 90 20, 2932 29 85 75, 2933 19 90 10, 2933 39 99 70, 3920 62 19 61 og 3920 62 19 63 lukkes med virkning fra den 1. januar 2008. (?) EFT C 128 af 25.4.1998, s. 2.